**ZA OBJAVO 8. JULIJA 2021**

**Ford preizkuša tehnologijo povezanih avtomobilov za boljša potovanja v pametnih mestih – s ciljno usmerjenimi opozorili, ki jih vozniki prejmejo neposredno na zaslon v vozilu**

* Ford raziskuje nov pristop k zagotavljanju prometnih informacij voznikom na mestnih območjih prek sistema za komunikacije, razvedrilo in povezave SYNC 3 – z uporabo tehnologije povezanih avtomobilov1
* Pilotni projekt Fordovim voznikom omogoča dostop do lokalno posodobljenih informacij, ki jih mestne oblasti prek tehnologije SYNC AppLink – namesto prek pametnega telefona – pošljejo neposredno na zaslon njihovega vozila1
* Ford sodeluje z mestnim svetom občine Alcobendas v Madridu ter tehnološkima podjetjema Indigitall in RadMas, da bi pokazal, kako lahko podatki ‘v živo’ pomagajo povezanim vozilom in pametnim mestom postati bolj trajnostna, učinkovitejša in varnejša

**Madrid, julij 2021** – Številne aplikacije voznikom omogočajo, da se izognejo zastojem, zaporam cest in prometnim nesrečam. Obvestila se običajno pošiljajo na mobilne telefone. Lahko se zgodi, da takšna obvestila ne razlikujejo med prometnimi in drugimi informacijami ter ne upoštevajo lokacije naprave.

Ford zdaj preizkuša varen in učinkovit sistem sporočil, ki pošilja posodobljene informacije neposredno vozilom. To bi lahko pripomoglo k bolj tekočim prometnim ekosistemom ter varnejšim in bolj trajnostnim mestom.

V pilotnem projektu Ford sodeluje z mestnim svetom občine Alcobendas v Madridu ter tehnološkima podjetjema Indigitall in RadMas, da bi Fordov sistem za komunikacije, razvedrilo in povezave SYNC 3 s funkcijo AppLink povezali z aplikacijo mestnega sveta Alcobendasa.1

Zdaj bodo tamkajšnje mestne oblasti lahko obvestila o dogodkih, kot so prometne nesreče, zapore cest in zastoji, v realnem času pošiljale voznikom Fordovih vozil v bližini dogodka. Sporočila so geografsko specifična, da se izbrane in ustrezne informacije prilagodijo lokaciji vozila. Te informacije se prikažejo na zaslonu vozila, da bi se izognili morebitnemu odvračanju pozornosti s pogledom na pametni telefon.

“To je še en primer Fordove zavezanosti, da povezljivost uporabi kot orodje za varnejšo in učinkovitejšo mobilnost. Večina inteligentne infrastrukture, potrebne za resnično povezan svet, je na voljo že danes, Fordova vozila pa so že opremljena s tehnologijo, ki jo lahko mesta uporabijo pri snovanju sistema za preprečevanje prometnih nesreč ali izgubo časa zaradi prometnih težav,” je povedal Jesús Alonso, predsednik in izvršni direktor Forda Španija.

Projekt Ford Mobility je preizkus možnosti za postopno vključevanje vozil v virtualne informacijske sisteme za voznike, ki bodo dopolnili tradicionalne prometne znake in table z informacijami. Povezovanje pametnih vozil s pametnimi mesti bo pripomoglo k boljšemu poznavanju okolja ter prispevalo k bolj prijaznim mestom in bolj trajnostnemu poslovanju. Anonimizirani podatki, ki jih bo zbral Ford, bodo lahko pri izboljšavah pomagali tudi drugim mestom.

“Ta projekt ima tri vidike. Po eni strani mestni svet združuje zelo velika podjetja z drugimi majhnimi ali nastajajočimi podjetji, ki imajo prav tako fantastične projekte. Po drugi strani je Alcobendas odličen urbani laboratorij. In tretjič: sodelovanje med javnim in zasebnim sektorjem je temeljnega pomena za razvoj mesta,” je povedal Rafael Sánchez Acera, župan Alcobendasa.

# # #

1 Ne dopustite motenj med vožnjo! Če je le možno, uporabite glasovno upravljanje in med vožnjo ne uporabljajte ročnih naprav. Ko je izbrana prestava za vožnjo, so lahko nekatere možnosti blokirane. Nekatere funkcije niso združljive z vsemi telefoni. Ukazi se lahko razlikujejo glede na uporabljeni telefon in programsko opremo AppLink.

***O družbi Ford Motor Company***

*Ford Motor Company (NYSE: F) je globalno podjetje s sedežem v Dearbornu v ameriški zvezni državi Michigan, ki si prizadeva pomagati graditi boljši svet, v katerem se lahko vsak človek svobodno giblje in uresničuje svoje sanje. Načrt družbe Ford+ za rast in ustvarjanje vrednosti združuje obstoječe prednosti, nove zmožnosti in stalne odnose s strankami, da bi obogatil izkušnje teh strank in poglobil njihovo zvestobo. Ford razvija, proizvaja, trži in servisira celotno linijo povezanih, vse bolj elektrificiranih osebnih in gospodarskih vozil: paleta vključuje Fordove poltovornjake, športne terence, dostavna in osebna vozila ter razkošne modele vozil Lincoln. Ford si prizadeva biti vodilno podjetje na področju elektrifikacije, mobilnostnih rešitev vključno z rešitvami za avtonomno vožnjo in storitev povezljivosti ter zagotavlja finančne storitve prek družbe Ford Motor Credit Company. V družbi Ford je po vsem svetu zaposlenih približno 186.000 ljudi. Za več informacij o Fordu in Fordovih izdelkih ter storitvah družbe Ford Motor Credit Company obiščite spletno stran* [*corporate.ford.com*](https://corporate.ford.com/)*.*

***Ford Evropa*** *je odgovoren za proizvodnjo, prodajo in servisiranje vozil znamke Ford na 50 posameznih trgih, v podjetju pa je v obratih, ki so v izključni Fordovi lasti, zaposlenih približno 43.000 oseb, v skupnih podjetjih in poslovnih povezavah pa se ta številka poveča na približno 55.000 oseb****.*** *Poslovanje Forda Evropa poleg finančne družbe Ford Motor Credit Company vključuje tudi oddelek storitev za stranke in 14 proizvodnih obratov (10 jih je povsem v Fordovi lasti ali so skupna podjetja, 4 obrati delujejo v sklopu poslovnih povezav izven skupine)****.*** *Prve Fordove avtomobile so v Evropo uvozili leta 1903 – istega leta, kot je bila ustanovljena družba Ford Motor Company. Proizvodnja v Evropi se je začela leta 1911.*

|  |  |
| --- | --- |
| **Stik:** | Katja Hvala |
|  | Summit motors Ljubljana+3861 25 25 116 |
|  | katja.hvala@summitmotors.si |